Секторот за инспекциски надзор во областа на социјалната заштита и заштита на децата при Министерство за социјална политика демографија и малди, преку инспекторите за социјална заштита Фитим фејзули со службена легитимација број 28-0016 и Арифе Адеми со службена легитимација број 28-0012 изврши вонреден инспекциски надзор над субјектот на инспекциски надзор ЈУ Меѓуопштински центар за социјална работа Град Скопје - Служба за брак и семејство и заштита од семејно насилство, со седиште на ул.,,Никола Вапцаров,, бр.11, Скопје застапуван од Директорот на Центарот Хамза Амети, со Записник ИП1 број 16-15 од 02.10.2024 година ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија,, број 104/2019, 146/2019, 275/2019, 302/2020, 311/2020, 163/2021 294/2021, 99/2022 и 236/2022), го донесе следното:

**Р   Е   Ш   Е   Н   И   Е**

Се наредува на Хамза Амети, В.Д Директор на ЈУ Меѓуопштински Центар за социјална работа на Град Скопје (во натамошниот текст: Центарот), за отстранување на констатираните недостатоци и неправилности во примената на Законот за социјалната заштита, Законот за семејството, Законот за спречување и заштита од насилство врз жените и семејното насилство, подзаконските, општите, поединечните и другите акти донесени врз нивна основа, да ги преземе следните мерки  во роковите и од страна на одговорното лице:

1. Центарот, целосно и правилно да ја преиспита и утврди фактичката состојба по добиените сознанија од страна на МВР за влез излез во државата за мајката А. Д.и да ги преземе сите потребни мерки за заштита на личноста, правата и интересите на малолетното дете, односно да утврди како мајката го врши родителското право и дали од други причини е потребна заштита на личноста, правата и интересите на детето и доколку утврди дека тоа го бараат интересите на детето да ја предупреди мајката во недостатоците во воспитанието и развојот на детето, да донесе решение за постојан надзор над вршењето на родителското право и доколку детето е запоставено во поглед на чувањето и воспитанието или кога постои сериозна опасност за неговиот правилен развој и одгледување Центарот со решение да го одземе детето и да го довери на чување и воспитание на другиот родител, на некое друго лице или на соодветна установа согласно член 83, член 84 став 1, член 85, член 86 и член 87 став 1 од Законот за семејството.

**Рок за извршување на инспекциската мерка е 30 дена од денот на приемот на Решението и постојано.**

2. Се задолжува В.Д Директорот на Центарот веднаш, а најдоцна во рок од три дена по истекот на рокот за извршување на инспекциските мерки, писмено да ги извести инспекторите дали се извршени инспекциските мерки определени за отстранување на констатираните неправилности и недостатоци во работата на Центарот, согласно член 334 став 4 од Законот за социјалната заштита .

**О б р а з л о ж е н и е**

    Секторот за инспекциски надзор во областа на социјалната заштита и заштита на децата при Министерство за социјална политика демографија и малдиврз основа на член 338 од Законот за социјална заштита преку инспекторите за социјална заштита Фитим Фејзули со службена легитимација број 28-0016 и Арифе Адеми со службена легитимација број 28-0012, изврши вонреден инспекциски надзор над субјектот на инспекциски надзор во ЈУ Меѓуопштински Центар за социјална работа на Град Скопје- Служба за брак и семејство и заштита од семејно насилство, со  седиште на ул. Никола Вапцаров број 11-Скопје, застапуван од В.Д Директорот на Центарот Хамза Амети и за утврдената фактичка состојба состави записник ИП1 број 16-15 од 02.10.2024 година, во кој се констатирани недостатоци и неправилности во постапувањето на Центарот.

Врз основа на изнесеното, се одлучи како во диспозитивот на ова решение.

       Жалбата не го задржува извршувањето на решението согласно член 340 став 2 од Законот.

**Правна поука:** против ова решение незадоволната странка  може да се изјави жалба до Државната комисија за одлучување во втор степен од областа на инспекцискиот надзор и прекршочната постапка, во рок од 15 дена од денот на приемот на решението.

       Жалбата се таксира со 250,00 денари административни таксени марки  и се поднесува во два примероци.

     Решено во Секторот за инспекциски надзор во областа на социјалната заштита и заштита на децата при Министерство за социјална политика демографија и малди на ден 10.10.2024 година под ИП1 број 16-15.

**Инспектори  за социјална заштита:**

Fitim Fejzuli

Arife Ademi